Jaridar Financial Times da ke Landan tace Buhari ya gaza ciyar da tattalin arzikin Najeriya gaba ▷ NAIJ.COM
Jaridar Financial Times da ke Landan tace Buhari ya gaza ciyar da tattalin arzikin Najeriya gaba
- Ana fuskantar matsi na tattalin arziki a Najeriya
- Wasu na ganin gwamnatin Buhari ita ta kara zafafa talaucin
- Jaridar FT tace Buhari ya gaza
Jaridar Financial Times tace shugaba Buhari ya gaza wajen iyar da tattalin arzikin Najeriya gaba, inda tace ya gagara yin hakan a shekaru biyu da yake mulki, banda jinya da yawo kasashe babu abinda gwamnatin tayi.
Wakilin Jaridar na sashen Afirka, David Pilling, yace tattalin arzikin Najeriya a shekarun nan kamar wata matacciyar mage ce da aka jika da kunu aka kuma jehodaga dogon bene, sannan ake tsammanin zata diro da kafafuwanta.
Hasashen habakar tattalin arzikin bana na 2.5% ma yake ba lallai a kai shi ba, a bara dai tattalin arzikin Najeriyar ya habaka ne da kashi daya bisa dari kacal.
Wannan gazawa ce a cewar jardar FT, duba da yadda a da ake samun habakar tattalin arzikin Najeriya a da na kashi 7 cikin dari.
KU KARANTA KUMA: Buhari ne zai lashe zaben shugaban Kasa, a 2019
A cewar jaridar dai, farashin mai ya dan gyaru, haka ma kuma danyen man da kasar ke fitar wa ya habaka zuwa ganga miliyan kusan biyu a bara, bayan da a da ake iya itar da ganga miliyan daya kacal, amma duk da haka shugaba Buhari bai iya ya juyo akalar tattalin arzikin kasar ba.
Banda haka ma dai, jaridar tace shugaba Buhari yana jinya ne da yawon kasashen waje wanda hakan ya haifar da gibin shugabanci a kasar mai yawan jama'a miliyan kusan dari biyu.
Hausa News Shugabannin Apc Tattalin Arziki A Najeriya Taimakon Talakawa Badakalar Kasafin Kudi
Civil defence Muhammadu Buhari Evans kidnapper The richest club in the world N-power